“இங்க யார் புறம் பேசினாலும் வெளிய இருந்து பார்க்கும்போது ரொம்ப கேவலமா தெரியுது. நானும் பேசியிருக்கேன். இல்லைன்னு சொல்லலை. ஆனா, இந்த நிகழ்ச்சியை பொதுமக்கள், நண்பர்கள்னு பல பேர் பார்க்கறாங்க. புறம் பேசாதீங்க. நானும் இனி பேசப் போறதில்லை’ என்று மஹத்தை முன்னிட்டு அனைவருக்கும் சொன்ன வைஷ்ணவி, “நீங்க ரெண்டு பேரும் செய்யிற கண்றாவியை நிறுத்தித் தொலைங்க” என்று யாஷிகாவையும் மஹத்தையும் சிரிப்புடன் கண்டித்தார். வைஷ்ணவி சொல்வதெல்லாம் சரிதான் என்றாலும் அவருடைய மிகையான உடல்மொழி சமயங்களில் ஒவ்வாமையைத் தருகிறது. ‘டாஸ்க் மட்டும் கேம் இல்ல. வீட்ல நடக்குற ஒவ்வொண்ணுமே கேம்தான்’ என்கிற மகா புரிதலுக்கு வந்து சேர்ந்திருக்கிறார், வைஷ்ணவி.